Lav et referat af nedenstående tekst:

Tekst:
Det kunne minde om en debat med røgslør, skarpe skud og taktik, men søndag var det i den virtuelle verden, at 10 byrådskandidater fra Aalborg Kommune kæmpede mod hinanden. AaB’s e-sport lagde lokaler til en heftig duel mellem rød og blå blok i computerspillet Counter-Strike. -	Det er en god måde at få givet hinanden lidt røg inde i spillet og få nogle aggressioner ud, havde jeg nær sagt, siger Heidi Holler, der er byrådskandidat i Aalborg Kommune for Radikale Venstre. -	Det er sjovt at prøve en reel konkurrence, for nu skal vi jo konkurrere på argumenter til dagligt, når vi møder hinanden, så det er sjovt, hvor vi alle er lidt mere på udebane. Rød mod blå Til skudkampen valgte man den traditionelle opdeling af rød og blå blok, og det gav som altid lidt udfordring for særligt et parti. -	Om jeg skal være blå eller rød blok som radikal – jeg føler mig meget tilpas her på rød blok, men jeg har da fået lidt røg for det, siger Heidi Holler (RV). Selvom kandidaterne havde en god eftermiddag, så er det næppe i e-sporten, at de har en fremtid. -	Det er godt, at de bruger noget tid på at have det sjovt med Counter-Striker, men jeg tror, at de skal holde sig til politik, siger træner i AaB e-sport Brian Torp. En ny kamp venter tirsdag Selvom politikken i dag blev lagt lidt til side, kan kandidaterne ikke spille sig ud af kommunalvalget tirsdag, når de skal mødes i Aalborg Kongres & Kultur Center til valgaften. -	Det er nok en anden form for kamp, end den vi kæmper i dag, og jeg håber ikke at møde Lasse Hjortshøj Jensen (SF), for han skyder mig hele tiden, siger Daniel Borup (V). Se hele indslaget fra skudkampen mellem byrådskandidaterne fra Aalborg Kommune:

Referat:
Normalt mødes kandidaterne til kommunalvalget i disse dage mest for at debattere og gå hinandens synspunkter på klingen. Men søndag krydsede 10 kommunale kandidater fra Aalborg Kommune klinger på en helt anden måde.